চিত্তুর জেলা
চিত্তুর জেলা (তেলুগু: చిత్తూరు జిల్లా, প্রতিবর্ণী. চিত্তূরু জিল্লা) (pronunciation) হল ভারতের অন্ধ্রপ্রদেশ রাজ্যের রায়ালসীমা অঞ্চলের একটি জেলা। এই জেলার সদর শহর চিত্তুর। ২০১১ সালের জনগণনা অনুসারে, এই জেলার জনসংখ্যা ৪,১৭০,৪৬৮। চিত্তুর জেলায় অনেকগুলি বিখ্যাত মন্দির রয়েছে। এগুলির মধ্যে তিরুপতি, কানিপকম ও শ্রীকালহস্তী মন্দির উল্লেখযোগ্য। অন্ধ্রপ্রদেশ রাজ্যের সর্বদক্ষিণে পইনি নদী উপত্যকায় ৪ নং জাতীয় সড়কের চেন্নাই-বেঙ্গালুরু শাখায় এই জেলা অবস্থিত। চিত্তুর জেলা আম, খাদ্যশস্য, আখ ও মটরশুঁটির অন্যতম প্রধান বাজার।